
TNflammatio  raro  ante  aetatem  pubertatis 
hepar  tentat,  utcunque  causcc  quae  ad 
eam  concitandam  valeant,  admotae  fuere  *  ; 
et  fceminae,  ex  vitae  genere  quod  plerumque 
degunt,  maribus  ei  multo  minus  opportunae 
evadunt. 

A  In 


*  Girdlestone,  Dissert.  Inaug. 


TENTAMEN  MEDICUM 


4^ 

In  regionibus  calidis,  et  praesertim  in  In¬ 
dia  Orientali,-  Hepatitis  multo  frequentius 
sese  ostendit.  Homines  ex  Europa,  in  In¬ 
diam  transvedi,  ssepius  quam  incolae,  hoc 
malo  plectuntur  ;  quod  non  solum  ad  vitam 
magis  solutam,  quam  plerumque  ducunt,  sed 
ad  corpus  caloris  ^stuantis  minus  patiens,  at¬ 
tribui  debet. 

In  hac  regione,  ex  abusu  liquorum  spiri- 
tuosorum,  qui  nuperis  annis  tantum  invaluit. 
Hepatitis  quam  olim  saepius  grassatur  ;  chro¬ 
nicam  autem  speciem  ut  plurimum  exhibet. 

Definitio  hujus  mali  infra  tradita,  concin¬ 
na  admodum,  et  accurata',  a  D'‘®  Cullen  pro¬ 
lata  est.  “  Pjrexia  ;  hypochondrii  dextri 
tensio  et  dolor ;  saepe  pungens  pleuritici  in¬ 
star,  saepius  obtusus ;  dolor  ad  claviculam  et 
summum  humeri  dextri  ;  decubitus  in  sinis¬ 
trum  latus  difficilis  ;  dyspnoea  ;  tussis  sicca  \ 
vorpitus  ;  singultus.” 


V 


Nonnulli 

Nonnulli  audores,  haud  parvi  nominis,  acu¬ 
tam  jecinoris  inflammationem. ad  membranam 
id  cingentem  solummodo  pertinere  affirma¬ 
runt  ;  abscessus  autem  qui  nonnunquam  alte 
in  substantia  ejus  delitescunt,  et  pars  interna 
inflammatione  manifeste  correpta,  morbum 
substantiam  ejus  pervadere  plane  testantur. 

Totum  jecur  nonnunquam  laborat ;  saepis¬ 
sime  autem  morbus  parti  peculiari  insidet ; 
et  vitium  modo  partem  convexam,  modo  con¬ 
cavam,  occupat  j  ex  quo  facies  morbi  diversa 
oritur. 

Hepatitis  acuta,  haud  secus  ac  ali^  gravio¬ 
res  inflan^mationes,  synocha  etiam  ab  initio 
stipatur. 

I 

Morbus  languore  et  rigore,  modo  ita  levi¬ 
bus,  ut  aegrotantem  omnino  effugiant,  obrepit ; 
sensus  caloris  cum  frigore  alternantis,  subinde 
percipitur  ^  et  mens  praeter  solitum  languet. 

Brevi 

Brevi  in  hypochondrio  dextro  dolor,  plus  mi¬ 
nus  gravis,  subsequitur ;  nonnunquam  ita  acu¬ 
tus  est,  ut  dolorem  in  pneumonia  perceptum 
aemulatur  ;  sapius  obtusus,  cum  ponderis  pleni¬ 
tudinis  et  tensionis  sensu,  in  regione  hepatis 
comitatur.  Dolor,  inspiratione  pleniore,  tus¬ 
si  vel  vomitu  semper  augetur ;  et  seger  haud 
raro  non  nisi  supinus  decumbere  potest. 

Si  morbus  in  superficie  convexa  hepatis  se¬ 
dem  figerit,  aeger  de  dolore  pungente  ad  sum¬ 
mum  humeri  dextri,  quo  motus  ejus  difficilio¬ 
res  fiunt,  conqueritur.  Pulmones  quoque  in 
morbi  consensum  rapiuntur  ;  respiratio  enim 
difficilis  evadit ;  et  tussis  plerumque  sicca, 
f^onpiinquam  tamen  humida,  aegrotantem  vex¬ 
at  ;  saepe  in  neutrum  latus  decumbere  potest ; 
facilius  autem  in  latus  affedlum :  singultus 
quoque  saepe  recurrens,  haud  parum  molestiae 
creat. 

Si  morbus  concavam  superficiem  hepatis 
invaserit,  ventriculus  mali  fit  particeps  ;  et 

r  V 

nausea. 

jiausea,  interdum  vomitus  biliosus,  et  cardial- 
gia  ardens,  pertinaciter  .urgent :  Vultus  lan¬ 
guidus  squalet ;  oculi  luridi,  nitore  orbati, 
saepe  flavedine  tindi  apparent ;  quae  brevi 
totam  corporis  superficiem  deturpat.  Perspi- 
ratio  nonnunquam  ex  statu  solito  defledit,  et 
'lintea  colore  flavo  tingit  ;  et  sanguis,  ex  vena 
detradus  tunica  coriacea  flavescente  nonnun¬ 
quam  coopertus  est.  Urina  plerumque  quam 
sanitate  substante,  parcius  excernitur,  et 'prae¬ 
ter  solitum  rubet ;  interdum  etiam  flavescit. 
Alvus  fere  firmiter  compressa  manet,  et  quae 
dejiciuntur,  albce  apparent^  alias  autem  di¬ 
arrhoea  biliosa  urget.  Arteria  sub  initio  ut 
plurimum  plenius  et  durius  micant ;  morbo 
autem  provedo,  nonnunquam  sese  demit¬ 
tunt,  ct  debiliores  et  frequentiores  evadunt : 
fauces  arent,  et  sitis  plerumque  vexat :  lin¬ 
gua  albescit,  et  tunica  albida  obduda  est; 
et  gingivae  fere  indurescunt  et  tument, 

( 

Cursus  hujus  morbi  haud  parum  variat. 
Si  npn  tempestive  remediis  rite  adhibitis  ei 

occurritur. 

occurritur,  signa  brevi  ingravescunt ;  hedica, 
sudoribus  matutinis  olidis  comitata,  super¬ 
venit  ;  pulsus  fit  debilis  et  frequens,  inter¬ 
dum  intermittens  ;  diarrheea  colliquens,  sig¬ 
num  haud  parum  exasperans  accedit  j  vultus 
collapsus,  quam  penitus  vires  deficiunt,  lu¬ 
gubre  depingit  j  delirium  interdum  adest, 
extrema  corporis  partes  frigescunt ;  et  dura 
quies,  haud  insperata,  vitse  et  miseriis  bre¬ 
vi  finem  imponunt. 


DIAGNOSIS. 

/ 

i 

Pneumonia,  Gastritis,  Enteritis,  Rheuma¬ 
tismus  acutus,  et  Hepatitis  chronica,  morbi 
'sunt,  inter  quos  et  Plepatitidem  acutam  dia¬ 
gnosin  stabilire  necesse  duximus. 

Pneumonia,  interdum  hunc  morbum  men¬ 
titur,  et  errandi  ansam  preebeat.  In  Hepa¬ 
titide  autem  dolor  minus  pungens  est ;  pres¬ 
sura  augetur  j  et  cum  sensu  tensionis  et  ple¬ 
nitudinis 

nitudinis  in  hypochondrio  dextro  stipatur : 
tussis  et  dyspncKa  minus  molesta  sunt ;  adest 
singultus,  et  decubitus  in  latus  sinistrum  dif¬ 
ficilis  ;  languor  in  ore  sedet ;  et  oculi  hebes¬ 
cunt  ;  saepe  quoque  signa  idlerica  sese  osten¬ 
dunt  ;  et  gingiva  induratae  tument.  Faten^* 
dum  autem  est,  in  quibusdam  exemplis,  dis*, 
crimen  quod  inter  hos  morbos  intercedit, 

I 

haud  ita  in  aperto  esse  :  si  autem  ad  histo¬ 
riam  morbi  et  ad  causas  excitantes  ani¬ 
mum  advertimus,  hae  fere  ad  dubium  tollen¬ 
dum  satis  valebunt. 

In  Gastritide,  diversa  est  sedes  doloris  ;  et 
ardor 'in  epigastrio  urget ;  anxietas  circa  prae¬ 
cordia  molestissima  adest ;  et  in  ventriculum 
assumpta,  statim  rejiciuntur :  vires  subito 
collabuntur  ;  et  febris  ad  typhum  accedit. 
Dolor  circa  umbilicum  torquens,  et  febris 
typhodes,  Enteritidem  satis  ab  hepatitide  se¬ 
cernunt';  signa  quoque  biliosa  in  priore  de¬ 


sunt. 


s 

Ex  Rheumatismo  acuto,  pondere  et  pleoi^ 
tudine  in  hypochondrio  'dextro,  et  dolore  fixo 
in  musculorum  cursum  minime  lancinante, 
facile  separatur. — Ex  omnibus  his  morbis,  he¬ 
patitis  acuta  dolore  ad  summum  humeri  dex¬ 
tri  plus  minusve  gravi,  aliis  signis  eodem  tem¬ 
pore  perpensis,  internoscitur. 

In  Hepatitide  chronica,  omnia  signa  multd 

I 

leviora  et  minus  distindla  sunt ;  febricula  per 
intervalla  solummodo  vexat ;  dolores  in  re¬ 
gione  hepatis  et  ad  humerum,  post  pastum 
praesertim,  sentiuntur  ;  et  morbum  in  longum 

I 

protrad;um,  notabili  virium  ja6tura  comita¬ 
tur. 


MORBI  TERMINATIONES. 


Hic  morbus  vel  resolutione  finiri  potest ; 
vel  in  hepatitidem  vetustam,  suppurationem, 
scirrhum,  rarissime  in  gangraenam,  abit. 


Resolutio 

Resolutio  remediis  in  auxilium  tempestive 
vocatis  plerumque  debetur ;  nonnunquam  au¬ 
tem  quibusdam  evacuationibus  sponte  solvi¬ 
tur  morbus :  hoc  modo,  diarrhoea  biliosa ; 
urina  uberius  reddita  et  turbida  ;  vomitus^ 
mucive  expedloratio  libera  ;  fluxus  sanguinis 
ex  vasis  hsemorrhoidgeis  vel  e  naribus,  in  diver¬ 
sis  casibus  exitum  felicem  morbo  attulerunt, 

V 

Nonnulli  hepatitidem  acutam  in  alteram 
speciem  rarissime  desinere,  sed  potius  hanc 
in  illam  abire,  voluerunt ;  scriptores  autem 
nuperi  multa  adduxerunt  exempla,  ubi  hoc 
modo  species  acuta  terminasse  videtur  ;  et 
optime  innotuit,  post  sanguinem  liberius  in 
morbo  acuto  detrad;um,  tantam  in  chronicam 
adesse  proclivitatem,  ut  remedia  efficacissima 
necessaria  fiunt,  ut  huic  obviam  eamus. 

Chronicae  Hepatitidi,  Acut$  supervenien¬ 
tis  rationem  reddere  non  ita  facile  est ;  ex  iis 
autem  quae  in  aliis  inflammationibus  eveni¬ 
unt,  et  ex  medendi  ratione,  eam  ex  vasis 

B  hepatis 

hepatis  relaxatis  pendere,  concludere  liceat : 
verisimile  enim  est,  talem  vasorum  statum 
ex  nimia  et  diuturna  distentione  induci ;  qua 
fit  ut  lympha  coagulabilis  in  substantiam  he¬ 
patis  effundatur  ;  et  forsan  hydrargyrus,  pas- 

sim  usurpatus,  ad  hanc  resorbendam  valeat. 

/ 

-  Morbus  chronicus  qui  acuto  supervenit, 
haud  semper  facile  ex  debilitate  morbum 
acutum  subsequente,  vel  ex  dyspepsia,  secer¬ 
ni  potest.  Etsi  morbus  resolutione  finiri  vi¬ 
detur,  salutis  munera  tardissime  redeunt. 
Facies  pallescit,  et  gravi  mgritiidine  insigni¬ 
tur  ;  lingvia  albida  est,  et  gingivm  induratae 
remanent ;  plenitudinis  et  oppressionis  sen¬ 
sus  adhuc  circa  regionem  hepatis  sentitur  ; 
dolor  plerumque  obscurus,  pressura  admota 
magis  evidens  evadit,  et  ventriculo  onerato 
praesertim  sese  manifestat  ;  quo  tempore  febri¬ 
cula  saepe  accenditur  :  cibi  appetentia'  ple¬ 
rumque  deficit ;  nonnunquam  autem  hujus¬ 
modi  aegrotantes  cibum  satis  avide  appetunt : 


SI 

si  autem  dicCta  pleniore  usi  fuerint,  dyspepsiae 
^signa,  et  alia  morbi  indicia,  recrudescunt. 

Hepatitis  chronica  fere  lente  admodum  ad 
finem  decurrit :  vires  autem  gradatim  im¬ 
minuuntur  ;  omnia  signa  ingravescunt ;  et 
febris  hedlica,  cum  sudoribus  nocturnis,  ac¬ 
cedens,  mortem  appropinquantem  denunci- 
ant. 

Hepatitis  acuta  haud  raro  in  suppuratio¬ 
nem  abit;  qu^  signis  usitatis  stipatur  tre¬ 
mores  et  horrores,  sudoribus  hedlicis  comi¬ 
tati,  nunc  accedunt ;  pulsus  fit  debilis  et  fre¬ 
quens ;  et  dolor  miniis, gravis  pulsatilis  eva¬ 
dit.  Si  abscessus  anteriorem  et  convexam 
partem  hepatis  occupat,  tumor  et  fluctuatio 
saepe  percipi  potest ;  ‘et  vires  maxime  con¬ 
velluntur. 

Hoc  signa  npimunquam  mitigantur,  si  pus, 
adhesione  ad  parietes  abdominis  facta,  viam 
foras  sibi  aperire  potest ;  vcl  si  duodenum  vel 
colunl  abscessui  vicina  fuerint,  in  has  partes 

effundi, 

)  - 

effundi,  et  per  intestina  e  corpore  eliminari 
potest ;  interdum  etiam  per  dudlus  biliarios 
in  intestina  descendit.  In  nonnullis  exem¬ 
plis,  pus  in  ventriculum  prorumpit,  et  vomitu 
rejicitur  * ;  saepe  autem,  suppuratione  fadla, 
pus  vel  in  cavum  abdominis  f,  vel  in  dia¬ 
phragmate  eroso,  in  thoracem  t,  pessimo  cum 
eventu,  prodit. 

In  quibusdam  exemplis,  inflammatio  et 
suppuratio  ad  substantiam  pulmonum  propa¬ 
gatur,  et  aeger  phthisi  irnmedicabili  occum- 
bit. 

Scirrhus  hepatidem  chronicam,  saepius 
quam  acutam,  subsequitur :  Scirrhus  hepatis 
iionnunquam  per  plures  annos  sine  ullo  incom¬ 
modo  subesse  potest ;  saepius  autem  hepatitidi 

chronicae, 


*  Morgag.  Epist.  xxxvi,  et  Lind.  pag.960 

f  Id.  Ibid. 
t  Id. Ibid, 

chronicae,  idero  pessimi  generis,  vel  hydropi 
insanabili,  originem  praebet. 

Hic  morbus  rarissime  in  gangraenam  tram 
'sit.  Vires  subito  prostratae  ;  pulsus  debilis,  et 
intermittens  ;  facies  cadaveri  similis ;  sudo¬ 
res  frigidi  e  partibus  prorumpentes  ;  siquan¬ 
do  supervenit  accessum  ejus,  praenuntiunt. 

CADAVERUM  SECTIONES, 

Pauca  solummodo  mutationum,  ex  statu 
sano  quas  hepar  cadavera  inspicientibus  osten¬ 
dit,  hic  veniunt  perpendenda  ;  et  quae  ali¬ 
quid  lucis  super  diversas  terminationes  morbi 
affundunt,  praesertim  percurrere  liceat. 

Hepar  interdum  inflammatione  tentatum 
reperitur  quae  nunc,  membranam  solam, 

Scepius 

■f'  '  . -  . .  . — "  .'j'"  '••f 

^  Morgag.  Epist.  xxxiv.  21.,  et  xxxv.  12. 

saepius  autem  substantiam  ejus  quoque  occu¬ 
pat  Tumores,  variae  magnitudinis,  per 
substantiam  hepatis  huc  illuc  sparsi,  nonnun« 
quam  inventi  fuere  f .  Exudatio  lymphae 
coagulabilis  superficiem  ejus  interdum  obdu¬ 
cit,  et  causa  est  quare  partibus  vicinis  adhae¬ 
reat. 

Tubercula  quae  pus  continent,  in  diversis 
partibus  ‘substantiae  hepatis  saepe  detedla  fue¬ 
re  J :  nonnunquam  pus,  magna  quantitate 
colledlum,  maximam  hepatis  partem  ||  occu¬ 
pat  ;  et  etiam  viam  in  thoracem,  et  in  sub¬ 
stantiam  pulmonum,  ^ibi  aperire  videtur  §. 

Hepar  scirrho  laborans  s^pe  detegitur ; 
qui  vel  in  uno  lobo  continetur,  vel  totam  ejus 

,  substantiam 


^  Bail.  pag.  136.  139.  et  140. 
f  Saunder.  pag,  231. 

X  Morgag.  Epist.  li.  20.;  et  Baillie,  pag.  14^, 
II  Ibid.  Epist.  xxxvi.  4. 5  et  Baillie,  pag.  141. 

I  Lind.  pag.  96. 

substantiam  pervadit :  tunc  multum  indures* 
cit,  et  color  ejus  pallidior  fit ;  mole  ple* 
rumque  augetur  j  nonnunquam  tamen  immi« 
nuetur. 

Hepar  gangraena  fere  nunquam  afficitur. 
Morgagni  exemplum  memoriae  prodidit,  ubi 
lobus  sinister  sphacelo  plane  correptus  fuit  ^  ; 
et  in  quibusdam  aliis  epistolis,  de  livido  co¬ 
lore  hepatis  mentionem  fecit. 

RATIO  SYMPTOMATUM. 

Hypochondrii  dextri  tensio  et  dolor,— he¬ 
pate  mole  adaudo,  et  ex  nimia  hujus  sensibi- 
litate,  proficisci  videntur ;  inflammatio  quo¬ 
que  ad  peritonaeum  nonnunquam  prorepens, 
haecce  signa  multum  intendit. 

Dolor 


*  Morgag.  Epist,  xxxiv,  25. 

Dolor  ad  claviculam  et  summum  humeri  deX'-^ 
tru — De  hoc  signo  audores  multum  ambi¬ 
gunt  ;  nec  adhuc  pro  certo  constat  cui  attri¬ 
bui  debet.  Forsan  maxime  urget,  cum  illa 
pars  hepatis  quce  proxima  diaphragmati,  nul¬ 
la  tunica  ex  peritonaeo  interposita,  laborat ; 
et  tunc  irritatio,  ope  nervi  phrenici,  ad  hu¬ 
merum  jaculatur 

Decubitus  in  sinistrum  latus  difficilis^ — ex 
ligamentis  inflammatione  correptis,  audam 
sensilitatem  adeptis,  et  in  hac  positura  praeter 
solitum  tensis,  oriri  videtur. 

Dyspnoea^  tussis  et  singultus ex  dia¬ 
phragmate  et  pulmonibus,  in  morbi  consor¬ 
tium  raptis,  pendere  videntur  :  Hepar  quo¬ 
que  mole  addudum,  descensum  diaphragma¬ 
tis  impedit,  et  hoc  modo  dispnceam  augeat. 

Vomitus, — vel  ad  consensum  qui  inter  ven¬ 
triculum  et  hepar  intercedit,  relegandus  est ; 

vel 


Barclay,  Praele^ion.  Edin. 

vel  ex  inflammatione  usque  ad  eum  extensa 
oritur. 

Flavedo  cutis^ — ex  inflammatione  dudlum 
choledochum  vel  hepaticum  comprimente^ 
egressum  bilis  in  duodenum  impediente,  re¬ 
petenda  est :  nonnunquam  quoque  inflamma¬ 
tio,  duclus  occupat  et  obstruit. 


CAUS^  REMOTiE 


plurimae  sunt,  nec  semper  facile  est  inter 
eas  quae  homines  morbo  opportunos  reddunt, 
et  quae  malum  concitant,  accurate  statuere. 

Diuturna  commoratio  sub  coelo  calidiore, 

diaeta  lautior,  et  liquorum  spirituosorum  abu- 

\ 

sus ;  scirrhus  quoque  hepatis,  et  hepatitis 

chronica,  inter  causas  quae  homines  huic  ma-» 

\ 

C  lo 

lo  maxime  proclives  reddunt,  merito  recen¬ 
sentur  :  hi  quoque  qui  morbum  jam  antea 
✓ 

passi  sunt,  levi  quavis  occasione  data,  in  eum 

iterum  multo  facilius  incidunt. 

) 

Quare  damna  quae  ex  his  causis  oriuntur 
in  hepar  praesertim  incumbunt,  scitu  haud 
ita  expeditum  est ;  ultra  dubium  autem  con¬ 
stat,  multas  causas,  quarum  nonnullae  potius 
leves  apparent,  gravissimos  effedus  in  hepar 
edere.  Frigus  corporis  superficiei  subito  ad¬ 
motum,  potusve  frigiduli  in  ventriculum  as¬ 
sumpti,  praesertim  si  corpus  praeter  solitum 
calet,  ad  morbum  inducendum  valent. 

Hepatitis  haud  raro  febribus  remittentibus 
diu  protradis,  vel  continuis  gravioribus,  su¬ 
pervenit  Nonnunquam  animi  pathemata 
graviora,  ut  ira  et  moestitia,  morbum  indu-/ 
eunt.  Injuria  quoque  externa,  ut  idus  re¬ 
gioni 


*  Clark,  pag.  272,  ad  279, 

gioni  hepatis  illati,  vel  etiam  calvariae  frac¬ 
tura,  hepatitidem  acutam  excitant.  In  regio¬ 
nibus  calidis,  labor  gravis,  vel  exercitium  ni¬ 
mium,  praesertim  sub  sole  ardente,  ansam  mor¬ 
bo  praebent. 

Calculi  quoque  in  dudlibus  infixi,  vermes, 
aqua  impura,  et  vegetabilium  defedlus,  inter 
causas  excitantes  recensitae  fuere  :  quarum 
plures  ab  audloribus  describuntur  ;  supra  au¬ 
tem  memorata,  utpote  morbum  frequentius 
concitantes,  notatu  dignissimae  sunt. 


CAUSA  PROXIMA. 

Parum  hadenus  profecerunt  audtores  in 
causa  morborum  proxima  investiganda,  et 
de  inflammatione  multa  subtilius  excogitata 
fuere,  quae  parum  ad  nostrum  propositum 
spedant  ;  ex  causis  autem  et  signis  morbi,  et 
ex  modo  quo  circuitus  sanguinis  per  hepar 

absolvitur, 

absolvitur,  hepatitidem  acutam,  ex  au6ta  ve¬ 
nas  portarum,  et  praesertim  arteriae  hepaticae 
aftione,  pendere,  colligere  ^quum  est. 


PROGNOSIS. 

ex  duratione  et  vehementia  signo¬ 
rum,  ex  aegri  constitutione,  et  ex  statu  cor¬ 
poris  .priusquam  morbus  invaserit,  petenda 
est. 

Febris  ardens ;  delirium  subinde  acce¬ 
dens  ;  singultus ;  dolor  acutissimus ;  vomi¬ 
tus  biliosus,  et  diarrhoea,  sudore  olido  e  to¬ 
to  corpore  diffluente,  cum  maxima  virium 
prostratione,  vultu '  squalido,  et  pulsu  ad¬ 
modum  debili,  et  irregulari,  pessime  augu¬ 
rant.  Si  signa  mitiora  fuerint,  et  remediis 
rite  adhibitis  cedunt,  etiamsi  debilitas  haud 
•exigua  adsit,  prognosis  non  ita  infida  est. 

Si  corpus  soli  fervidiori  diu  expositum, 
haud  parum  fractum  fuerit ;  et  ^gerex  mor¬ 
bis  progressis  valetudine  minime  commoda 
fruitur,  pessima  quaeque  ex  inflammatione  he¬ 
patis  timenda 'Sunt. 

Si  morbus  in  hepatitidem  vetustam  abi¬ 
erit,  judicium  de  eventu  cautissime  feren¬ 
dum  est  :  etsi  enim  remediis  idoneis  nonnun- 
quam  cedit,  saepe  pertinaciter  his  resistit ;  et 
oger,  debilitate  gradatim  ingravescente,  tan¬ 
dem  omnino  exhaurit.  Timendum  est  por¬ 
ro,  ne  ad  acutam  speciem  iterum  revertat,  cali- 
sa  levissima  excitante  admota. 

I 

Si  suppuratio  accesserit,  prognosis  plerum¬ 
que  infausta  est :  si  tamen  tumor  ad  partes 
externas  plane  vergit,  et  fliiduatio  percipi  po¬ 
test,  nil  vetat  quo  minus  ope  scalpelli  aperiri 
possit  ;  et  pure  foras  prorumpente  sanitas 
restituitur  :  saepe  autem  altera  vomica  altius 
in  hepate  insedit,  qnse  serius  ocius  pus  in 

cavum  abdominis  effundit,  et  hoc  modo  yU 
tam  extinguit. 

I  - 

t 

Scirrhus  non  aegrotantem  in  apertam  per¬ 
niciem  statim  praecipitat  ;  viribus  autem  re¬ 
solutis,  morbis  tristissimis,  qui  raro  medicinae 
auscultant,  originem  probet. 

Si  gangraena  supervenit,  omnis  salutis  spes 
abjicienda  est. 


MEDENDI  RATIO. 


Consilia,  medendi  hoc  cardine  praesertim 
nituntur,  ut  morbum  quamprimum  ad  re¬ 
solutionem  perducamus,  et  ut  signis  mo¬ 
lestis  quantum  fieri  potest,  obviam  eamus. 
Sunt  quoque  quaedam  terminationes  hepa¬ 
titidis  acut^,  qui  medelam  sibi  propriam  e^c- 
moscunt. 

In 

In  omni  morbo  ubi  inflammatio  acuta  ad¬ 
est,  regimen  antiphlogisticum  sedulo  adhi¬ 
bendum  est ;  et  quodcunque  irritationem 

adaugeat,  assidue  amovendum, 

\ 

I 

Ad  sanguinis  detraclio?iem  statim  ab  initio 
decurritur,  praesertim  in  regionibus  frigidis  ; 
in  plagis  autem  australibus,  ubi  vires  ex  ca¬ 
lore  fervente  haud  parum  saepe  relaxantur, 
talis  evacuatio,  parca  admodum  manu  cele¬ 
branda  est,  ne  vires  jam  labefadas  omnino 
opprimat.  Quantitas  sanguinis  detrahenda, 
ex  aegri  constitutione,  e  doloris  gradu,  et 
pjrexi^e  signis,  pendebit.  Sanguinis  detrac- 

K  .  .1  .  .  . 

tio  donec  haec  signa  gravioria  remiserint, 
* 

iterari  debet ;  non  enim  vetitum  est,  ad  ve- 
naeseclionem  saepius  confugere,  si  diathesis 
plilogistica  adhuc  conspicua  fuerit,  et  arteriae 
plenius' et  validius  micant:  si  autem  arteriae 
se  submittunt,  et  vires  defecerint,  ex  vena 
incisa  maximum  periculum  imminet. 


Topica 

Topica  sanguinis  detrad;io-in  morbis  in¬ 
flammatoriis  multum  prodesse  solet,  et  sine 
periculo  plerumque  adhiberi  potest ;  parva 
enim  quantitas  cx  parte  affedla  detrada,‘ssepe 
multo  plus  valet,  quam  sanguinis  missio  ge¬ 
neralis  utcunque  copiosa  fuerit, 

Vesicantia  multum  prodesse  solent,  et  pas- 
sim  usurpantur  :  duplice  modo  forsan  profi¬ 
cua  fiunt  ;  evacuatione  enim  quam  proli¬ 
ciunt,  et  irritatione  forsan  quam  exterius  ab 
partibus  internis  avocant,  utilia  reperiuntur. 
Tussim  quoque  et  dyspnoeam  s^pe  haud  pa¬ 
rum  mitigant.  Emplastrum  exulceratorium 
amplum  regioni  hepatis  imponendum,  et  sae¬ 
pius  iterandum  est :  haec  prssertim  necessaria 
fiunt,  ubi  repetita  sanguinis  detradio,  propter 
debilitatem  et  alia  signa,  parum  convenit. 

Cathartica’m  phlegmasiis  plerumque  in  au¬ 
xilium  opportune  veniunt.  In  hepatitide  acu¬ 
ta,  mitiora  solummodo  usurpari  debent ;  et 
quae  alvum  blande  et  leniter  ducunt,  stimu¬ 
lantibus 

lantibus  et  fortioribus  semper  anteponenda 
sunt.  Haec  enim  stimulo  quem  hepati  jam 
nimis  irritabili  impertiunt,  multum  nocent. 
Debilitas  praeterea  catharticis  acrioribus  fere 
supervenit,  et  haud  parum  detrimenti  hoc  mor¬ 
bo  laborantibus  afferat.  Inter  laxantia  quae 

t 

alvum  mollius  sollicitant,  sales  neutri  aqua 
satis  diluti,  maxime  in  usu  sunt.  Si  autem 
ventriculus  hos  non  retinere  potest,  pulvis  ja- 
lapae  compositus,  vel  sub-murias  hydrargyri, 
assumi  possunt.  Nausea  et  vomitus  nonnun- 
quam  ita  urgent,  ut  laxantia  per  os  assumpta 
statim  rejiciuntur:  in  hujusmodi  exemplis, 
enemata  leniora  subter  infundenda  sunt. 

Emetica  acriora  certissimi  nunquam  sunt 
usurpanda.  Cum  autem  ventriculus  bile  one¬ 
ratur,  et  nausea  continuo  vexat,  nil  vetat  quo 
minus  ope  aquae  tepidae  vel  infusi  chamae¬ 
meli  vomitus  lenis  moveatur. 

I 

Diluentia  et  Refrigerantia,  ut  in  aliis  in- 
flammationibus,  hic  quoque  locum  obtinent : 
sitim  temperant,  et  sensus  molestos  qui  ex 

D  felle 

felle  in  ventriculo  accumulata  oriuntur,  sub¬ 
levant. 

Iri  regionibus  calidis,  medici  sanationis 
spem  'in  hjdrargyro  praesertim  ponunt :  non 
ad  usum  ejus  decurritur,  priusquam  signa  in- 
flammationis  subada  fuerint ;  stimulus  enim 
quem  hydrargyrus  corpori  impertit,  hujusmo¬ 
di  signa  exasperet. 

Saepius  sub  forma  unguenti  usurpatur,  quod 
iis  partibus,  quae  absorbentibus  vasis  maxi¬ 
me  scatent,  affricari,  vel  partibus  exulceratis 
admoveri  potest.  Sub-murias  hydrargyri, 
seu  calomelas,  saepius  interne  assumitur.  Haec 
prseparata,  donec  salivam  satis  copiose  conci¬ 
taverint,  continuari  debent ;  haec  enim  auda, 
ad  morbum  solvendum  conferri  habetur. 

In  multis  exemplis  ubi  salivam  ciere,  prop¬ 
ter  gingivas  nimis  induratas,  haud  facile  est, 
has  et  os  internum  hydrargyro  perfricasse 
non  alienum  foret. 


Beneficia 

Beneficia  quae  ex  hydrargyro  in  lue  venerea 
accepta  fuere,  ex  oxygenio  ejus  corpori  tradi¬ 
to  pendere  multi  nuper  opinati  sunt  j  et  eo¬ 
dem  concilio  ad  acidum  nitricum  et  oxy-mu- 
riatem  potassae  nonnulli  confugerunt. 

Eodem  fundamento,  quidam  acidum  nitri¬ 
cum  pro  remedio  in  hepatitide  usurparunt. 
Nequaquam  autem  constat,  hydrargyrum  ex 
oxygenio  quod  continet  solummodo  utilem 
'  fieri;  nec  probatum  est  acidum  nitricum  in 
elementa  resolvi,  et  oxygehium  corpori  prae¬ 
bere  :  nec  sane  dotes  compositi  cujusvis,  ex 
uno  magis  quam  ex  alio  principio  pendere, 
quod  in  ejus  compositionem  intrat,  affirmare 
rationi  congruum  est.  Hanc  autem  litem, 
nostro  proposito  alienam,  aliis  dijudicandam 
relinquo. 


Sunt  signa  quaedam  per  totum  morbi  de¬ 
cursum  saepe  molesta,  quae  levamen  expos¬ 
cant.  Cum  tussis,  singultus  et  vomitus  ni¬ 
mis  vexant,  opiatis  consopienda  sunt :  si  ven¬ 
triculus 

triculus  haec  retinere  nequit,  moschus  forsan 
proderit ;  hoc  enim  remedium  in  vomitu  qui 
in  cholera  venit,  compescendo,  haud  parum 
valere  nuper  repertum  est,  cum  ventriculus 
alia  statim  rejecerit. 

'  Ad  diarrhoeam  colliquativam,  cum  occur¬ 
rit,  inhibendam,  quae  vires  exhauriendo  mul¬ 
tum  nocet,  opiata  et  astringentia  usurpari  de¬ 
bent. 

Nunc  pauca  de  remediis  quae  quibusdam 
terminationibus  hepatitidis  accommodantur, 
dicenda  veniunt.  • 

I 

In  hepatitide  chronica,  hydrargyrus  sub 
forma  unguenti  admotus,  remedium  efficacis- 

«  9 

simum  merito  habetur  :  in  usu  ejus  donec 
signa  remiserint,  perstare  debemus,  saliVa  per 
quoddam  tempus  copiosius  mota. 

Quoniam  sanguinis  detradio  minime  con¬ 
venit,  haud  parum  commodi  ex  epispasticis 

regioni 

regioni  hepatis  subinde  admotis  percipi  solet ; 
et  sane  in  hac  specie  hepatitidis  tradlanda,  his 
et  hydrargyro  perite  adhibitis  prae  aliis  fiden¬ 
dum  est. 

Ad  debilitatem  tollendam  quae  hepatitidem 
chronicam  comitatur,  praesertim  cum  speciei 
acutae  supervenerit ;  cinchona,'  amara,  prae¬ 
parata  ferri,  et  alia  roborantia,  administrari 
debent. 

Diaeta  nutriens,  concodtu  facilis,  praescri¬ 
benda  est,  et  pauxillum  vini  ad  vires  refici¬ 
endas  parce  concedi  potest.  Omnia  quae  cor¬ 
pus  calefaciunt,  et  excitant,  et  etiam  quae 
mentem  agitant,  cautissime  evitanda  sunt. 
Laxantia  quae  alvum  leniter  solutam  teneant, 
commode  assumi  possunt.  Si  aliquid  boni  e 
his  remediis  speramus,  in  eorum  usu  per  tem¬ 
pus  haud  breve  perstare  omnino  necesse  est. 

Cum  morbus  in  suppurationem  desinit,  me¬ 
dicina  parum  valet,  nisi  tumor  sponte,  vel 

ope 

ope  chirurgica,  pus  foras  cfFuiidat.  Bonum 
quoque  est,  si  pus  per  du6tus  biliferos  in  in¬ 
testina  transeat.  , 

Cum  abscessus  extrorsum  vergens  plane 
conspicitur,  eum  stati m  scalpello  incidere 
convenit :  aliter  pus  in  cavum  abdominis 
erumpat.  Post  pus  evacuatum,  ulcus  aper¬ 
tum  'servandum  est,  donec  intus  sanatum  fue¬ 
rit.  Si  pus  copiosius  profundi  perstat,  astrin¬ 
gentia,  ut  acidum  sulphuricum,  quod  quoque 
sudoribus  hedlicis  occurrat,  prodesse  possunt. 
Vires  quoque  ^grotantis,  tonicis,  diaeta  lautio¬ 
re,  et  vino,  restaurandae  sunt ;  eadem  quoque 
si  pus  per  intestina  evacuetur,  conveniunt: 
nec  alienum  foret  alvum  enematis  emollienti¬ 
bus  ducere.  Monendum  est,  si  res  post  suppu¬ 
rationem  fadtam  bene  cedit,  aegrum  vires , 
lente  admodum  recuperare  ;  signa  gradatim 
mitiora  evadunt,  et  salutis^  munera  tandem 
restituuntur. 

Quod  ad  scirrhum  attinet,  morbus  plerum¬ 
que  pertinacissimus  est :  Iljdrargyro  tamen, 

diaetas 

diaetcC  idoneae,  et  tonicis  remediis,  nonnuu- 
quam  cedit.  Omnia  quae  irritant  sedulo 
amovenda  sunt. 

Plerumque  post  acutam  hepatitidem  fuga¬ 
tam,  aeger  diu  debilis  et  languidus  remanet ; 
et  ex  causis  levissimis  in  morbum  incidit: 
in  tali  corporis  statu,  nil  tantum  in  pristinis 
viribus  revocandis  valet,  ac  in  aliam  re[^» 
nem  migratio  ;  qum,  cum  fieri  potest,  prm 
omnibus  suadenda  est. 

Qui  ex  regionibus  calidis  in  frigidiores  mi¬ 
grant,  ad  tantam  mutationem  subeundam  se- 
met  gradatim  assuefacere  debent ;  omne  enim 
nimium  nocet.  Vit^  ratio  quoque  statui  ae¬ 
grotantis  accommodanda  est :  diaeta  levis  et 
nutriens  convenit  ;  et  omnia  quae  irritant, 
vel  morbum  reducere  periclitantur,  procul 
absint ;  donec  illa  vis  corporis  et  animi,  qua 
Europaei  languidos  et  enerves  Indi^  nativos 
tantum  superant,  iterum  constet. 


FINIS. 


